**Augusts IV** ir mūzikas grupas Satellites LV dalībnieka Edgara Žildes viena cilvēka solo projekts, kas ierakstīts mājas studijā. Tas izdots CD un LP formātos pašizveidotās "ASD Records" izdevniecības paspārnē.

Vēsture
-------

Pirmais projekta vēstnesis ir radio singls „Mūsu Politika", kas stāsta par draugu un laika biedru paaudzi kādā nenoteiktā vēstures posmā.

2010. gada 12. decembrī kultūras namā "Ziemeļblāzma" tiek uzņemts dziesmas video klips. Režisore: Kate Krolle. Operators: Aigars Sērmukšs.

Jau pirmajās nedēļās "Mūsu politika" iekļūst radio "Naba" rotācijā un Top 10, 2011. gada 28. janvārī sasniedzot Nr. 1 pozīciju. Laikraksts "Diena" 2011. gada 13. janvāra "Izklaidē" albumam piešķir 5/5 zvaigznītes, nodēvējot to par "nesteidzīgas ziemas mūziku".

Jaunā EP ieraksta ietvaros dziesmai "Ātrvilciens" tiek veikts lauka darbs, ierakstot vilcienu skaņas ceļa posmā Rīga - Krustpils.

2010. gada janvārī "Augusts IV" tiek izvirzīts Mūzikas Gada Balvas nominācijā Labākais alternatīvās mūzikas albums.

Albuma noformējumu, kuru izstrādājusi grafiķe Katrīna Sauškina, pozitīvi novērtē gan dizaina blogs "Plikums.lv", gan žurnāls "Dizaina Studija".

2011. gada februārī Siguldā Leta Video izveido sev neierasta formāta video, uzsverot Augusta IV koncepciju. Sižeta autore ir Inese Trenča. Operators: Gatis Gajevskis .

EP tiek augsti novērtēts 2011. gada žurnāla "Mūzikas saule" pavasara numurā.

2011. gada 25. martā VI radošās izcilības festivālā "ADwards" "Augusts IV" video klips saņem Latvijas Mūzikas Kanāla (LMK) specbalvu kā *Labākais video latviešu valodā*, piekāpjoties "Soundarcade".

2011. gada oktobrī nāk klajā grupas Tribes of the City dalībnieka Sergeja Jaramišjana pavārgrāmata "Svaigēšana. Pamatreceptes no Latvijā pieejamiem produktiem", kurā iekļauts CD ar autora draugu mūziku, tostarp *Augusts IV* dziesmu *Draugi*..

Dziesmu saraksts
----------------

| # | Dziesma | Ilgums |
| --- | --- | --- |
| 1. | "Paaudzes mantojums" | 0:55 |
| 2. | "Tas, kas paliek pāri" | 3:10 |
| 3. | "Mūsu politika" | 3:44 |
| 4. | "Draugi" | 3:22 |
| 5. | "Ātrvilciens" | 4:07 |
| 6. | "Bez kādas jēgas" | 3:10 |
| 7. | "Optimisti" | 1:55 |
| 8. | "Alojas iela" | 1:00 |
| 9. | "Visas manas domas" | 3:27 |
| 10. | "Lauka darbs" | 5:22 |

Dalībnieki un viesmākslinieki
-----------------------------

* Liāna Ivete Beņķe - projekta fotogrāfe
* Katrīna Sauškina - albuma dizains
* Armands Treilihs - ieraksta māsters
* Kaspars Ansons - vokālu ieraksts
* Jānis Žilde - viesmūziķis

Ārējās saites
-------------

* Satellties LV Mājas lapa Archived 2022. gada 11. martā, *Wayback Machine* vietnē.
* Augusts IV Mājas lapa

Atsauces
--------

1. ↑  «Augusts IV "Mūsu politika"». *tvnet.lv*. 2010-12-06.
2. ↑  «Jauns soloprojekts piesaka sevi ar skaņdarbu 'Mūsu politika'». *delfi.lv*. 2010-12-13. Arhivēts no oriģināla, laiks: 2010-12-16. Skatīts: 2011-01-17.
3. ↑  «Radio Naba LV Top 10». *radionaba.lv*. 2011-01-16. Arhivēts no oriģināla, laiks: 2010-06-19. Skatīts: 2011-01-16.
4. ↑  «"Augusts IV" piedāvā singlu "Mūsu politika"». *easyget.lv*. 2010-12-10. Arhivēts no oriģināla, laiks: 2010-12-13. Skatīts: 2011-01-17.
5. ↑  «Noskaidroti nominētie ieraksti Latvijas Mūzikas ierakstu Gada balvai 2010». *gadabalva.lv*. 2011-01-11.
6. ↑  «Augusts IV». *plikums.lv*. 2011-02-21. Arhivēts no oriģināla, laiks: 2016-03-05. Skatīts: 2011-02-21.
7. ↑  «Mūziķis Edgars Žilde iepazīstina ar soloprojektu „Augusts IV"». *tvnet.lv*. 2011-02-10.
8. ↑  «Augusts IV mājas lapa». *augustsceturtais.lv*. 2011-03-26. Arhivēts no oriģināla, laiks: 2011-04-19. Skatīts: 2011-03-26.
9. ↑  «Paziņoti VI radošās izcilības festivāla 'ADwards' uzvarētāji». *delfi.lv*. 2011-03-26.[novecojusi saite]
10. ↑  «Svaigēšana. Pamatreceptes no Latvijā pieejamiem produktiem».. 2011-10-05.